Στέγη Ελληνικών Χορωδιών

Ευρωπαϊκή Ημέρα Μουσικής - Ορχήστρα Νέων Ελληνικού Ωδείου
2023-06-21 20:30 - 21:30 (Europe/Athens)
Αναλυτικές πληροφορίες στην αφίσα

41ο Διεθνές Χορωδιακό Φεστιβάλ Καρδίτσας
2023-06-29 - 2023-07-03
Ένας κορυφαίος, ιστορικός θεσμός
Το 41 ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ (Πέμπτη 29 Ιουνίου- Κυριακή 2 Ιουλίου 2023)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!
Από Πέμπτη 29 Ιουνίου- Κυριακή 2 Ιουλίου 2023 θα πραγματοποιηθεί το 41ο Διεθνές Χορωδιακό Φεστιβάλ Καρδίτσας υπό την αιγίδα του Υπουργείου Πολιτισμού και Αθλητισμού, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς. Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ, οργανώνεται από το 1983 στην Καρδίτσα και αποτελεί κορυφαίο καλλιτεχνικό γεγονός, ενώ υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη. Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 41 ο Διεθνές Χορωδιακό Φεστιβάλ Καρδίτσας είναι αφιερωμένο στην κορυφαία Μαρία Κάλλας(1923-1977) για τα 100 χρόνια από την γέννηση της, στον Ιταλό Αναγεννησιακό συνθέτη Antonio Cesti(1623-1669) για τα 400 χρόνια από τη γέννησή του, στον κορυφαίο Άγγλο συνθέτη William Byrd(1543-1623) για τα 400 χρόνια από τον θάνατό του, στον Αναγεννησιακό Άγγλο συνθέτη Thomas Weelkes(1576-1623) για τα 400 χρόνια από τον θάνατό του, στον σημαντικό Ιταλό συνθέτη της Σχολής της Ρώμης Giovanni Bernardino Nanino(1560-1623) για τα 400 χρόνια από τον θάνατό του και στον Καρδιτσιώτη ήρωα και αρχιστράτηγο της Επανάστασης του ’21 Γεώργιο Καραϊσκάκη (1782-1827). Το Διεθνές Φεστιβάλ Καρδίτσας θα πραγματοποιηθεί στις αίθουσες εκδηλώσεων των ξενοδοχείων «Κιέριον» Καρδίτσας και Mouzaki Palace στο Μουζάκι, στο Βυζαντινό Κάστρο Φαναρίου, στη Λίμνη Πλαστήρα, στην Σπηλιά του Καραϊσκάκη και στο αίθριο της Δημοτικής Αγοράς Καρδίτσας. Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής. Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης. Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών. Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι: 1. Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών. 2. Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ. 3. Οι Χορωδίες δύνανται να εκτελούν και να ερμηνεύουν μεταξύ των άλλων και έργα Αρχαίας Ελληνικής, Βυζαντινής, Γρηγοριανής και Σύγχρονης Ελληνικής Μουσικής. 4. Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο Έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους. 5. Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ. 6. Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά. Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους. Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία. Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και άλλα. !
Πληροφορίες – Δηλώσεις Συμμετοχής στην Γραμματεία του Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδιών: Κολοκοτρώνη 38 κ Ύδρας,Τ.Κ 43100 Καρδίτσα. Τηλ: 24410-75440, 24410-42896 Email: nke@otenet.gr

2ο Διεθνές Φεστιβάλ Χορωδιών Ηγουμενίτσας
2023-07-08 - 2023-07-10
Σας προσκαλούμε στο 2o Φεστιβάλ Χορωδιών Ηγουμενίτσας, σε ένα Φεστιβάλ που από ένα απλό όραμα μετουσιώθηκε και καθιερώθηκε ως θεσμός στα πολιτιστικά δρώμενα του τόπου μας.

2 ημέρες γεμάτες χορωδιακή μουσική σε 2 μοναδικούς αρχαιολογικούς χώρους
8 Ιουλίου 2022, 7:30 μ.μ. στο Αρχαίο Θέατρο Γιτάνων
και 9 Ιουλίου, 8:30 μμ στην Αρχαία Ελέα
Σε λίγες μέρες η Θεσπρωτία υποδέχεται 200 εξαιρετικούς χορωδούς, μαέστρους και μουσικούς από διάφορες πόλεις της υπέροχης χώρας μας. Οι Χορωδίες που συμμετέχουν σε αυτή τη μεγάλη γιορτή μουσικής και πολιτισμού θα μας προσφέρουν υψηλού επιπέδου χορωδιακή μουσική κλασικού ρεπερτορίου στο Αρχαίο Θέατρο Γιτάνων, καθώς και παραδοσιακά ακούσματα της Ελλάδας και πολυφωνικά της Ηπείρου στην Αρχαία Ελέα.
Διοργανωτής: Πολιτιστικός και Κοινωνικός Σύλλογος Ηγουμενίτσας «ΡΕΝΑ ΚΩΤΣΙΟΥ»
Συνδιοργανωτές: Περιφερειακή Ενότητα Θεσπρωτίας, Δήμος Ηγουμενίτσας, Δήμος Φιλιατών, Δήμος Σουλίου και Εφορεία Αρχαιοτήτων Θεσπρωτίας

Η είσοδος είναι δωρεάν για το κοινό.
Ειδικά για το Αρχαίο Θέατρο Γιτάνων η είσοδος γίνεται ΜΟΝΟ με αριθμημένη πρόσκληση, που ισχύει για ένα άτομο και είναι απαραίτητη η επίδειξή της κατά την είσοδο στον χώρο της εκδήλωσης.
Απαραίτητη η κράτηση στο τηλέφωνο 6939427564.
Για την αποφυγή συνωστισμού προσέλευση κοινού στις 7:00 μ.μ. στο Αρχαίο Θέατρο Γιτάνων και στις 8:00 μμ στην Αρχαία Ελέα.

Στο 2ο Φεστιβάλ Χορωδιών Ηγουμενίτσας συμμετέχουν οι εξής Χορωδίες:
8 Ιουλίου στο Αρχαίο Θέατρο Γιτάνων – κλασικό ρεπερτόριο:
1. Πολυφωνική Χορωδία «ΗΔΥΦΩΝΟΝ» Φιλαρμονικής Ορχήστρας Κυπαρισσίας Δήμου Τριφυλίας
2. Μεικτή Χορωδία «ΠΑΝΟΡΑΜΑ» & Musical Group “THAMYRIS” KEΠΑΠ Δήμου Πυλαίας -Χορτιάτη
3. Γυναικείο Φωνητικό Σύνολο «ΕΜΜΕΛΕΙΑ» της Πολυφωνικής Χορωδίας Πάτρας
4. Μικτή Χορωδία Ηγουμενίτσας «ΡΕΝΑ ΚΩΤΣΙΟΥ»
9 Ιουλίου στην Αρχαία Ελέα – παραδοσιακά και πολυφωνικά:
1. Φωνητικό Σύνολο Νεοχωρίου Λευκίμμης
2. ΠωγωΝέοι
3. Σύλλογος Πωγωνίσιου Πολυφωνικού Τραγουδιού
4. Χορωδία Παραδοσιακής Μουσικής “ΡENA ΚΩΤΣΙΟΥ”

Καλλιτεχνικός Διευθυντής Φεστιβάλ: Κώστας Τσίντζας
Παρουσίαση Προγράμματος – Φιλική Συμμετοχή: Αλέξης Κωστάλας
Με τη στήριξη του Πολιτιστικού Συλλόγου Ραγίου «Άγιος Κοσμάς», του Α.Τ. Φιλιατών και του Α.Τ. Παραμυθιάς.

Μουσικό Πανοράμα (Αλεξανδρούπολη)
2023-07-10 20:00
Μουσική συνάντηση στη Ναυτική Εβδομάδα 2023 του Δήμου Αλεξανδρούπολης. Ο Καλλιτεχνικός Όμιλος Αλεξανδρούπολης και οι φιλοξενούμενες χορωδίες μικρού Σουλίου-Οφρυνίου και Δήμου Κόνιτσας.

Επαναπροσδιορίζοντας Πρακτικές: Oργανική και Φωνητική Μουσική σε Εκπαιδευτικά Περιβάλλοντα και στην Κοινότητα
2023-07-17 - 2023-07-29
ΔΙΕΘΝΕΣ ΘΕΡΙΝΟ ΣΧΟΛΕΙΟ
ΣΧΟΛΗ ΑΝΘΡΩΠΙΣΤΙΚΩΝ ΕΠΙΣΤΗΜΩΝ
Τμήμα Επιστημών της Προσχολικής Αγωγής και του Εκπαιδευτικού Σχεδιασμού Πανεπιστημίου Αιγαίου
Επαναπροσδιορίζοντας Πρακτικές: Oργανική και Φωνητική Μουσική σε Εκπαιδευτικά Περιβάλλοντα και στην Κοινότητα
17 Ιουλ 2023 έως 28 Ιουλ 2023
Ωδείο ATHENAEUM, Αθήνα

12 Θεωρητικά Μαθήματα
16 Βιωματικά Εργαστήρια Μουσικής Σύμπραξης
Master Class Μουσικής Δωματίου

Υπό την διδασκαλία των:
Μ.Ε. Μελιγκοπούλου, Γ.Βράνου, Α. Χαρκιολάκη, Ε. Πατσέα, Φ. Γιαννέλου, Αικ. Βασιλικού, Ι. Μυράλη, Loulaki, Posse, Σ. Ικμπάλ, Μ. Αργυρίου
Το Θερινό Σχολείο (Θ.Σ.) με τίτλο: «Επαναπροσδιορίζοντας Πρακτικές: Οργανική και Φωνητική Μουσική σε Εκπαιδευτικά Περιβάλλοντα και στην Κοινότητα» έχει σχεδιασθεί ώστε οι συμμετέχοντες να εντρυφήσουν, αφενός, στις αρχές της διδακτικής της φωνητικής αγωγής σε χορωδιακά σχήματα παιδιών και νέων στο σχολικό περιβάλλον ή την κοινότητα, εστιάζοντας στις ιδιαιτερότητες της παιδικής και της εφηβικής φωνής και παρουσιάζοντας στρατηγικές διδασκαλίας για παιδιά και νέους με ή και χωρίς ειδικές φωνητικές γνώσεις. Απευθύνεται σε διευθυντές σχολικών και εξωσχολικών παιδικών και νεανικών χορωδιών ώστε να οργανώσουν αποτελεσματικά την καλλιτεχνική τους δράση μέσα από την επιλογή κατάλληλου χορωδιακού ρεπερτορίου και την εφαρμογή φωνητικών ασκήσεων που καλλιεργούν τις παιδικές και εφηβικές φωνές. Αφετέρου, εστιάζει στην θεωρητική και εργαστηριακή μαθησιακή διαδικασία της τεχνικής και της κινησιολογίας του μαέστρου καθώς και τις βασικές αρχές της στιλιστικής διεύθυνσης ορχηστρικών μουσικών συνόλων με ειδικά παραδείγματα αναφοράς ανάλογα με την εποχή, το ύφος και την υφή του προτεινόμενου έργου εκ μέρους των διδασκόντων, προς επεξεργασία και διεύθυνση από τους συμμετέχοντες. Ιδιαίτερη έμφαση δίνεται σε τεχνικές μελέτης, σωματικής συναισθησίας, χορογραφίας και επαφής με τα μουσικά σύνολα, αλλά και το κοινό καθώς ενθαρρύνεται η ανάληψη καλλιτεχνικών πρωτοβουλιών από τους ίδιους τους συμμετέχοντες.
Η παρακολούθηση του οδηγεί στην απόκτηση 5 ECTS (Ευρωπαϊκό Σύστημα Μεταφοράς και Συσσώρευσης Πιστωτικών Μονάδων), προσδίδοντας εγκυρότητα στην επιμόρφωση και πιστοποίηση από Α.Ε.Ι. του Ελληνικού Δημοσίου.
ΦΟΡΜΑ ΕΚΔΗΛΩΣΗΣ ΕΝΔΙΑΦΕΡΟΝΤΟΣ: https://docs.google.com/forms/d/e/1FAIpQLSdmxrm88ZyoaqCHhIjZOAQfiA1e-J5ZbXiUVolf9cWEYNgDLQ/viewform
ΠΛΗΡΟΦΟΡΙΕΣ – ΠΡΟΓΡΑΜΜΑ – ΕΚΠΤΩΤΙΚΗ ΠΟΛΙΤΙΚΗ: https://summer-schools.aegean.gr/el/VocalOrganMusEdu2023

15ο Διεθνές Φεστιβάλ Ερμιονίδας
2023-07-22 21:00
Το Διεθνές Φεστιβάλ Ερμιόνης πραγματοποιείται το δεύτερο 15θήμερο του Ιουλίου και διαρκεί έως τις αρχές Αυγούστου. Ξεκίνησε από το 1992 με τη μορφή χορωδιακών συναντήσεων και από το 2007 ως Διεθνές Φεστιβάλ.
Το Διεθνές Φεστιβάλ Ερμιόνης είναι πολυθεματικό με κυρίαρχο είδος τη χορωδιακή και τη λόγια μουσική. Στο Φεστιβάλ συμμετέχουν κορυφαία χορωδιακά συγκροτήματα από την Ελλάδα και το εξωτερικό, συμφωνικές ορχήστρες και διεθνούς φήμης σολίστ. Στις παράλληλες εκδηλώσεις περιλαμβάνεται η θρησκευτική, η παραδοσιακή μουσική, το ρεμπέτικο τραγούδι, η jazz, η μοντέρνα μουσική και το έντεχνο τραγούδι, οι παραδοσιακοί χοροί και το θέατρο. Πολλές φορές πραγματοποιούνται και εκθέσεις ζωγραφικής και από το 2007 μεγάλη έκθεση προϊόντων και επιχειρήσεων της Ερμιονίδας. Στο φεστιβάλ προβάλλεται και η ντόπια καλλιτεχνική δημιουργία με τη συμμετοχή καλλιτεχνικών συνόλων ή μεμονωμένων καλλιτεχνών.
Κύριος διοργανωτής είναι ο Μουσικός Σύλλογος Ερμιόνης, με συνδιοργανωτές το Δήμο Ερμιονίδας και την Περιφερειακή ενότητα Αργολίδας. Οικονομική στήριξη έχουν προσφέρει κατά καιρούς το Υπουργείο Πολιτισμού, ο ΟΠΑΠ, το Ίδρυμα Νιάρχου και πολλοί άλλοι επιφανείς οικονομικοί παράγοντες. Σημαντικό επίσης είναι ότι, η μεγάλη αυτή διοργάνωση αποτελεί ιδιωτική παραγωγή και στηρίζεται στην προσφορά και τον εθελοντισμό.
Από το 2011 το Διεθνές Φεστιβάλ έχει πάρει τη μορφή του φεστιβάλ Ερμιονίδας, εμπλουτισμένο με περισσότερες εκδηλώσεις, καλύπτοντας και χωροταξικά τις πολιτιστικές δραστηριότητες του ενιαίου, πλέον Δήμου Ερμιονίδας.

Ημερίδα «Η Χορωδία ως μέσο Συλλογικότητας και Κοινωνικοποίησης»
2023-11-08 19:30
Ημερίδα με θέμα “Η Χορωδία ως μέσο Συλλογικότητας και Κοινωνικοποίησης” θα πραγματοποιήσει ο Πολιτιστικός- Πνευματικός Σύλλογος «ΚΟΡΑΗΣ» και το Παγκόσμιο Φεστιβάλ Χορωδιών Μιούζικαλ και Διαγωνισμός, την Τετάρτη 8 Νοεμβρίου και ώρα 19.30 στην αίθουσα “Μανόλης Αναγνωστάκης” του Δημαρχιακού Μεγάρου Θεσσαλονίκης.
Αναλυτικές πληροφορίες υπάρχουν στην πρόσκληση.

Συναυλία με έργα σύγχρονων Ελλήνων συνθετών
2023-11-13 20:00
Αναλυτικές πληροφορίες στην αφίσα.

11ο Χορωδιακό Φεστιβάλ Πάτρας
2023-11-18 19:00
Το Σάββατο 18 Νοεμβρίου στο θέατρο Royal θα γίνει το 11ο χορωδιακό φεστιβάλ που οργανώνει η Χορωδία Απόλλων Πατρών. με συνδιοργανώτρια την Περιφέρεια Δυτικής Ελλάδος.
Συμμετέχουν 4 ακόμα χορωδίες από Χαλκίδα, Τρίπολη, Στυλίδα και Βέλο Βόχας Κορινθίας.
Καλούμε το Πατραϊκό κοινό να παρευρεθεί σε μια μουσική βραδιά που, όπως πάντα, χαρίζει ευχάριστες μουσικές στιγμές.

Εν ύμνοις τιμήσωμεν Ανδρέαν τον Απόστολον (Πάτρα)
2023-11-19 19:00 | Αίθουσες Πολυφωνικής Χορωδίας Πάτρας, Κορίνθου 280 & Γούναρη, Πάτρα, Αχαΐα, Ελλάδα
Κορυφαία Μουσική Εκδήλωση στα Πρωτοκλήτεια 2023
Σύναξη Βυζαντινών Χορωδιών με Πρωτοβουλία «Φωκαέως»

Στα πλαίσια των Πρωτοκλητείων 2023, θα πραγματοποιηθεί μουσική σύναξη τριών Βυζαντινών χορωδιών, την επόμενη Κυριακή 19 Νοεμβρίου 2023, στον νέο Ι. Ν. Αγ. Ανδρέου Πατρών, στις 7.00 μ.μ., με τίτλο «Εν ύμνοις τιμήσωμεν Ανδρέαν τον Απόστολον». Η συναυλία η οποία είναι αφιερωμένη στον Πρωτόκλητο μαθητή και Πολιούχο της πόλης μας Απόστολο Ανδρέα, περιλαμβάνει επίκαιρους ύμνους και γνωστά μέλη όλου του ενιαυτού, πραγματοποιείται δε με πρωτοβουλία του προέδρου της Βυζαντινής – Παραδοσιακής χορωδίας ¨Θεόδωρος Φωκαεύς» κ. Γεωργίου Βέργου, στα πλαίσια της συνεργασίας και της σύσφιξης των μουσικών σχέσεων των τριών Βυζαντινών σχημάτων. Πρόκειται για την συνέχεια της Χριστουγεννιάτικης εκδήλωσης με τίτλο «Γενεθλίων Προηχήσεις», που οι τρεις χορωδίες πραγματοποίησαν στον Μητροπολιτικό Ι. Ν. Φανερωμένης Αιγίου, τον περασμένο Δεκέμβριο.
Την μουσική εσπερίδα θα ανοίξει ο «Βυζαντινός Χορός Συλλόγου Ιεροψαλτών Αιγιαλείας, – 1918 – Ιωάννης ο Κουκουζέλης», υπό την διεύθυνση του χοράρχη του Πρωτοψάλτη κ. Φωτίου Θεοδωρακοπούλου, θα ακολουθήσει ο «Βυζαντινός Χορός Σωματείου Ιεροψαλτών Κορινθίας, Άγιος Κυριακός ο Υμνογράφος» υπό την χοραρχία του Πρωτοψάλτου κ. Βασιλείου Κουφογιάννη και την εκδήλωση θα κλείσει η οικεία Βυζαντινή – Παραδοσιακή χορωδία «Θεόδωρος Φωκαεύς», υπό την διεύθυνση του Πρωτοψάλτου και χοράρχη της κ. Χαραλάμπους Θεοτοκάτου. Την παρουσίαση και την ανάλυση των ύμνων θα κάνει ο πρόεδρος της Βυζαντινής – Παραδοσιακής χορωδίας ¨Θεόδωρος Φωκαεύς» κ. Γεώργιος Βέργος. Την σύναξη των μουσικών Βυζαντινών σχημάτων θα ευλογήσει και θα τιμήσει με την παρουσία του ο Σεβασμιώτατος Μητροπολίτης Πατρών κ.κ. Χρυσόστομος, ενώ έχουν κληθεί και αναμένεται να παρευρεθούν οι Σεβασμιώτατοι Μητροπολίτες Κορίνθου κ.κ. Διονύσιος, Αιγιαλείας κ.κ. Ιερώνυμος και ο πρώην Αιγιαλείας κ.κ. Αμβρόσιος.
Η είσοδος για το φιλόμουσο κοινό είναι ελεύθερη.

41ο Διεθνές Χορωδιακό Φεστιβάλ Καρδίτσας
2023-11-23 - 2023-12-04
Ένας κορυφαίος, ιστορικός θεσμός – Το 41ο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΚΑΡΔΙΤΣΑΣ
(Πέμπτη 23 Νοεμβρίου – Κυριακή 3 Δεκεμβρίου 2023)
Η ΑΠΟΘΕΩΣΗ ΤΗΣ ΧΟΡΩΔΙΑΚΗΣ ΤΕΧΝΗΣ!
Από Πέμπτη 23 Νοεμβρίου έως Κυριακή 3 Δεκεμβρίου 2023 θα πραγματοποιηθεί το 41ο Διεθνές Χορωδιακό Φεστιβάλ Καρδίτσας υπό την αιγίδα του Υπουργείου Πολιτισμού και Αθλητισμού, κορυφαίος θεσμός του Νομού Καρδίτσας, πρότυπο επαρχιακού Διεθνούς Φεστιβάλ, ένας ιστορικός χορωδιακός θεσμός της Ελλάδος και διεθνώς.
Το συγκεκριμένο Χορωδιακό Φεστιβάλ, στο οποίο έχουν λάβει μέρος κορυφαίες χορωδίες από κάθε γωνιά της γης, διακεκριμένες ορχήστρες και σπουδαίοι σολίστ αποτελεί κορυφαίο καλλιτεχνικό γεγονός και υλοποιείται υπό την καλλιτεχνική διεύθυνση του Μαέστρου και Καθηγητή Νίκου Ευθυμιάδη.
Φέτος θα εμφανιστεί ως guest star του 41ου Διεθνούς Φεστιβάλ Καρδίτσας , η κορυφαία Αφρικάνικη Χορωδία από την Κινσάσα του Κονγκό, που θα ερμηνεύσει gospels, pop, folk, spirituals και σύγχρονη μουσική.
Πάνω από 150 χορωδίες από την Ελλάδα και το Εξωτερικό, συμφωνικές ορχήστρες, σολίστ, μαέστροι, συνθέτες συμμετέχουν κάθε χρόνο στο Διεθνές Φεστιβάλ Καρδίτσας!
Το 41ο Διεθνές Χορωδιακό Φεστιβάλ Καρδίτσας είναι αφιερωμένο στην κορυφαία Μαρία Κάλλας(1923-1977) για τα 100 χρόνια από την γέννηση της, στον Ιταλό Αναγεννησιακό συνθέτη Antonio Cesti (1623-1669) για τα 400 χρόνια από τη γέννησή του, στον κορυφαίο Άγγλο συνθέτη William Byrd(1543-1623) για τα 400 χρόνια από τον θάνατό του, στον Αναγεννησιακό Άγγλο συνθέτη Thomas Weelkes (1576-1623) για τα 400 χρόνια από τον θάνατό του, στον σημαντικό Ιταλό συνθέτη της Σχολής της Ρώμης Giovanni Bernardino Nanino (1560-1623) για τα 400 χρόνια από τον θάνατό του .
Το Διεθνές Φεστιβάλ Καρδίτσας θα πραγματοποιηθεί στις αίθουσες συναυλιών των ξενοδοχείων Κιέριον της Καρδίτσας , Mouzaki Palace Hotel του Μουζακίου , Ναϊάδες της Λίμνης Πλαστήρα , Δημοτικό Κινηματοθέατρο Καρδίτσας , κ.α.
Στο τέλος της κάθε βραδιάς παρουσιάζεται ένα Κοινό Έργο ύστερα από Χορωδιακό Εργαστήρι που έχει πραγματοποιηθεί και το οποίο θα διευθύνει ένας διακεκριμένος Έλληνας ή ξένος Μαέστρος, μέλος της Διεθνούς Καλλιτεχνικής- Κριτικής Επιτροπής.
Επιπλέον διαθέτει ένα κανονισμό μοναδικό ίσως σε παγκόσμια κλίμακα, γιατί εξασφαλίζει την ταυτόχρονη πραγματοποίηση πολλών πρώτων εκτελέσεων κατόπιν παραγγελίας σε Έλληνες και ξένους συνθέτες βοηθώντας έτσι την σύγχρονη δημιουργία. Ακόμη εξασφαλίζει ένα πολύ μεγάλο αριθμό εκτελεστών, που έρχονται από κάθε γωνιά της Ευρώπης και της οικουμένης.
Θεωρείται το σημαντικότερο ΔΙΕΘΝΕΣ ΧΟΡΩΔΙΑΚΟ ΦΕΣΤΙΒΑΛ ΤΗΣ ΕΛΛΑΔΟΣ με πολύ μεγάλη συμμετοχή ξένων χορωδιών.
Μακριά από λαϊκισμούς και κινήσεις εντυπωσιασμού, το Διεθνές Χορωδιακό Φεστιβάλ Καρδίτσας αποτελεί μία σημαντική τομή για την Εκπαίδευση και τον Πολιτισμό, την Τέχνη και τη Μουσική.
Οι πρωτοτυπίες του Φεστιβάλ σε παγκόσμια κλίμακα είναι:

Οι Χορωδίες που λαμβάνουν μέρος έχουν την ευχέρεια να παρουσιάσουν έργα συγκεκριμένων εποχών.
Στο τέλος κάθε βραδιάς σε ειδική συζήτηση, εφόσον το επιθυμούν, με την Κριτική Επιτροπή οι διευθυντές των χορωδιών δέχονται υποδείξεις για βελτίωση κ.λπ.
Οι Χορωδίες δύνανται να εκτελούν και να ερμηνεύουν μεταξύ των άλλων και έργα Αρχαίας Ελληνικής, Βυζαντινής, Γρηγοριανής και Σύγχρονης Ελληνικής Μουσικής.
Στο τέλος κάθε βραδιάς, όλες οι χορωδίες μαζί ή επιλεγμένα μέλη τους ερμηνεύουν, εφόσον το επιθυμούν, ένα έργο έλληνα ή ξένου συνθέτη σε πρώτη εκτέλεση, το οποίο διευθύνεται κάθε φορά από ένα μέλος της Διεθνούς Κριτικής Επιτροπής του Φεστιβάλ. Με τον τρόπο αυτό οι μαέστροι και οι χορωδίες, ελληνικές και ξένες, για την καλύτερη προετοιμασία των κοινών έργων έχουν την ευκαιρία να συνεργαστούν, να δουλέψουν ΕΡΓΑΣΤΗΡΙΑΚΑ υπό την διεύθυνση διακεκριμένων μαέστρων, σε πολύ αξιόλογα αλλά άγνωστα έργα αποκομίζοντας πολλά τεχνικά οφέλη, ενώ παράλληλα ανανεώνουν και το ρεπερτόριό τους.
Τα έργα αυτά Ελλήνων και ξένων συνθετών γράφονται ύστερα από παραγγελία ειδικά για το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ.
Το ΔΙΕΘΝΕΣ ΦΕΣΤΙΒΑΛ ΚΑΡΔΙΤΣΑΣ εκτός από το Διεθνές Φεστιβάλ Χορωδιών περιλαμβάνει πληθώρα άλλων εκδηλώσεων που συνίστανται σε: βραδιές όπερας, συμφωνικής μουσικής, θρησκευτικής μουσικής σε μοναστήρια, σε εκκλησίες, σε ανοιχτά θέατρα της Λίμνης Πλαστήρα, σε αίθουσες εκδηλώσεων ξενοδοχείων της περιοχής, στην αίθουσα εκδηλώσεων του Ωδείου Καρδίτσας-Κωνσταντίνος Ευθυμιάδης, εμφανίσεις φιλαρμονικών, εκθέσεων ζωγραφικής και χαρακτικής κ.ά.

Με τον τρόπο αυτό προβάλλεται διεθνώς η μουσική μας κληρονομιά και παράλληλα δίνεται η ανάλογη σημασία στην μελέτη και ερμηνεία του Γρηγοριανού μέλους.
Για πρώτη φορά παγκοσμίως η βυζαντινή και η αρχαία ελληνική μουσική συμμετέχουν ισότιμα με το γρηγοριανό μέλος και την Αναγεννησιακή πολυφωνία.
Μια άλλη δυνατότητα των χορωδιών είναι να εκτελούν έργα του 15ου και 16ου αιώνα που δίνει στις χορωδίες τη δυνατότητα να μελετήσουν και να εμβαθύνουν στα αριστουργήματα της κλασικής πολυφωνίας. Εκτός από την εκτέλεση έργων ρομαντικών συνθετών, μπορούν να εκτελούν έργα σύγχρονων συνθετών καθώς και παραδοσιακή μουσική κάθε χώρας.
Το Φεστιβάλ πραγματοποιείται στη διάρκεια όλης της χρονιάς με πολλές εκδηλώσεις σε διάφορους χώρους και σε διαφορετικές περιοχές, προκειμένου να γίνουν Κοινωνοί της Μουσικής ευρύτερα στρώματα περιοχής.
Το πρόγραμμα του Φεστιβάλ θα παρουσιάζει ο κορυφαίος ΑΛΕΞΗΣ ΚΩΣΤΑΛΑΣ.
Οι καλύτερες χορωδίες που θα λάβουν μέρος, μπορούν να εκπροσωπήσουν το Διεθνές Φεστιβάλ Καρδίτσας και τη χώρα μας σε σπουδαία, Μουσικό-Χορωδιακά Φεστιβάλ του εξωτερικού όπως στο Castellamare di Stabbia (Νάπολη) της Ιταλίας, στο Νόβισαντ της Σερβίας (Μάιος 2024) κ.α.
Επίσης, μπορούν να λάβουν μέρος στο σημαντικό CAMPUS ESTIVO MUSICALE του SALERNO.
Δηλώσεις Συμμετοχής υποβάλλονται έως 15 Σεπτεμβρίου 2023.
Για την επιτυχία της όλης εκδήλωσης συμβάλλουν η Ιερά Μητρόπολη Θεσσαλιώτιδος και Φαναριοφερσάλων, η Περιφερειακή Ενότητα Καρδίτσας (Περιφέρεια Θεσσαλίας ως συνδιοργανώτρια ) , ο Δήμος Καρδίτσας, ο Δήμος Μουζακίου, ο Δήμος Λίμνης Πλαστήρα η Πανελλήνια Ομοσπονδία Χορωδιών και Διευθυντών Χορωδιών και υλοποιείται υπό την αιγίδα του Υπουργείου Πολιτισμού και Αθλητισμού.
Για περισσότερες πληροφορίες, τον Κανονισμό, τη Δήλωση Συμμετοχής και τις παρτιτούρες(αν θέλετε να ερμηνεύσετε το κοινό εργο) οι ενδιαφερόμενοι μπορούν να απευθύνονται στη Γραμματεία του Διεθνούς Φεστιβάλ Καρδίτσας και της Πανελλήνιας Ομοσπονδίας Χορωδιών και Διευθυντών Χορωδίας: Κολοκοτρώνη 38 και Ύδρας Τ.Κ. 43100 Καρδίτσα, Τηλ:24410-75440, 24410-42896, Fax:24410-21970, Ε-mail: nke@otenet.gr, nikosefthimiadis22@gmail.com.

Μεγάλη συναυλία χορωδιών Βυζαντινής Μουσικής
2024-01-14 19:00
Ο εν Αθήναις Σύλλογος Μουσικοφίλων Κωνσταντινουπόλεως διοργανώνει μεγάλη συναυλία χορωδιών Βυζαντινής Μουσικής επί τη συμπληρώσει πεντηκονταετούς αρχιερωσύνης της Α.Θ.Π. του Οικουμενικού Πατριάρχου κ.κ. Βαρθολομαίου.
Συμμετέχουν οι χοροί
του εν Αργολίδι Συλλόγου Μουσικοφίων Κων/λεως «Δημοσθένης Παϊκόπουλος»,
του εν Αμαρουσίω Αττικής «Σχολείου Ψαλτικής»,
της εν Πάτραις Βυζαντινής Παραδοσιακής Χορωδίας «Θεόδώρος Φωκαεύς»,
του εν Αθήναις Συλλόγου Μουσικοφίων Κωνσταντινουπόλεως.
Η συναυλία θα πραγματοποιηθεί την Κυριακήν 14 Ιανουαρίου 2024 και ώραν 19:00 μ.μ. εις τον Πολυχώρον του Δήμου Παλαιού Φαλήρου. Διεύθυνσις: Τερψιχόρης 51 – Παλαιο Φάληρο.

Συναυλία Βυζαντινής Μουσικής (Ν. Ερυθραία)
2024-02-11 19:00
Συναυλία 11ης Φεβρουαρίου 2024 (Ι. Ν. Ευαγγελιστρίας Ν. Ερυθραίας, ώρα 7:00 μ. μ.) σε συνεργασία μας με την Βυζαντινή Χορωδία Αθηνών, κατά την οποία θα τιμηθεί ο ακάματος διάκονος της Πατριαρχικής Ψαλτικής Τέχνης, Άρχων Υμνωδός της Μ. τ. Χ. Ε. κύριος Κωνσταντίνος Ζόππας.

5ο Φεστιβάλ – Αφιέρωμα στο Νίκο Γκάτσο
2024-03-01 - 2024-03-04
Μετά από τη μεγάλη επιτυχία των τεσσάρων αφιερωμάτων στον Τριπολίτη ποιητή και στιχουργό, ΝΙΚΟ ΓΚΑΤΣΟ, η ΧΟΡΩΔΙΑ ΤΡΙΠΟΛΗΣ ανακοινώνει το 5ο Φεστιβάλ – Αφιέρωμα που έχει, πλέον, καθιερωθεί ως Πανελλήνιος θεσμός για την Τρίπολη και την Ελλάδα.
Είναι ένα 3ήμερο Πανελλήνιο Χορωδιακό Φεστιβάλ – κατά το οποίο θα λάβουν μέρος χορωδιακά σύνολα- και όχι μόνο…- απ’ όλη την Ελλάδα…
Για φέτος οι ημερομηνίες πραγματοποίησης του Φεστιβάλ ορίζονται στις 1, 2 και 3 Μαρτίου 2024. Οι εκδηλώσεις θα πραγματοποιούνται στο Μαλλιαροπούλειο Θέατρο ώρα βραδινή.
Καλούνται οι ενδιαφερόμενες χορωδίες να επικοινωνήσουν με τα τηλέφωνα: Μο Ελένη Αλεξοπούλου, 6977997359, Μο Αμαλία Γούλα, 6945185500, Καγκλή Μαρία, 6974796591. Το πρόγραμμα των χορωδιών θα είναι 25λεπτο, με ποικίλο ρεπερτόριο, με την υποχρέωση να υπάρχουν δυο τραγούδια του Νίκου Γκάτσου.
Θα χαρούμε να τραγουδήσουμε μαζί σας την τοπική αλλά και πανελλαδική μουσική μας παράδοση. Θα τηρηθεί σειρά προτεραιότητας.

5ο Φεστιβάλ του Πανός
2024-03-01 - 2024-03-12
Πενήντα χορωδίες από όλη την Ελλάδα θα πάρουν μέρος στο 5ο Φεστιβάλ του Πανός στην Τρίπολη.
Το φεστιβάλ ξεκινάει την 1η Μαρτίου και ολοκληρώνεται στις 11 Μαρτίου 2024 και θα διεξαχθεί στο Μαλλιαροπούλειο θέατρο της Τρίπολης με πλήθος μουσικών εκδηλώσεων.
Διοργανωτής είναι η δραστήρια Χορωδία της Τρίπολης και συνδιοργανωτές είναι ο δήμος της Τρίπολης και η Περιφέρεια της Πελοποννήσου.

Εθνική Συναυλία Ελευθερία (Κύπρος)
2024-03-16 - 2024-03-17
16 Μαρτίου 2024 / Στάδιο Τάσσος Παπαδόπουλος Ελευθερία

Υπο την αιγίδα της Ελληνικής Πρεσβείας στην Κύπρο και της Προέδρου της Κυπριακής Βουλής!

Πανελλήνια Εθνική Συναυλία με 2000 συμμετέχοντες από ολόκληρη την Ελλάδα, με αφορμή τα 50 χρόνια αγώνων και προσφυγιάς!

Συμμετέχουν 53 Χορωδίες από κάθε γωνιά της Ελλάδος και της Κύπρου, με συνοδεία 200μελούς Συμφωνικής Ορχήστρας!

Σπουδαίοι Κύπριοι ερμηνευτές, φιλαρμονικές ορχήστρες, ορχήστρες εγχόρδων και πολιτιστικά σύνολα, εξυμνούν την παγκόσμια έννοια της Ελευθερίας, τιμώντας τους αγώνες, την προσφυγιά, τις αξίες της Ελευθερίας.

Θα παρουσιαστούν μεταξύ άλλων, αποσπάσματα από σπουδαία μουσικά έργα του Μίκη Θεοδωράκη αλλά και άλλων σπουδαίων συνθετών της ελευθερίας!

Θα προηγηθεί μεγαλειώδης τελετή έναρξη με παρέλαση πολιτιστικών και λαογραφικών ομίλων της Ελλάδος και της Κύπρου, με τη Συνοδεία της Φιλαρμονικής Ορχήστρας Αρμονία Δήμου Παραλιμνίου.

Όλοι οι συμμετέχουντες θα ανακοινωθούν ονομαστικά σε νέα ανακοίνωση!

Μέγας Χορηγός: Topkinisis Travel

Χογηγός – Υποστηρικτής: ΚΟΑ

Υποστηρικτές: University of Nicosia
Hellenic Institute of Cultural Diplomacy – Cyprus

Στέγη Ελληνικών Χορωδιών

ΠΡΕΣΒΕΙΑ ΕΛΛΗΝΙΚΗΣ ΔΗΜΟΚΡΑΤΙΑΣ ΣΤΗΝ ΚΥΠΡΟ

ΚΥΠΡΙΑΚΗ ΒΟΥΛΗ ΑΝΤΙΠΡΟΣΩΠΩΝ

Χορηγοί επικοινωνίας: ΡΙΚ
Hellenic Media Group

ΠΡΟΠΩΛΗΣΗ ΕΙΣΙΤΗΡΙΩΝ

http://tinyurl.com/mry4ju7v

16η Διεθνή Συνάντηση Σχολικών Χορωδιών Καρδίτσας
2024-03-28 - 2024-04-08
Σας περιμένουμε στην Καρδίτσα, για να λάβετε μέρος στη 16η Διεθνή Συνάντηση Σχολικών Χορωδιών Καρδίτσας, που θα αρχίσει και θα τελειώσει με την παρουσίαση της “Ωδής της Χαράς”, από όλες τις χορωδίες.
Θα χαρούμε να έχουμε την Χορωδία σας κοντά μας σε ένα πολύ σπουδαίο εκπαιδευτικό-πολιτιστικό-καλλιτεχνικό γεγονός σε ένα Ιστορικό , κορυφαίο Χορωδιακό Θεσμό της Ελλάδας με διεθνή ακτινοβολία, που είναι αφιερωμένος στον Τσέχο συνθέτη Bedřich Smetana για τα 200 χρόνια από τη γέννησή του (1824-1884), στον Giacomo Puccini (1858-1924) για τα εκατό (100) χρόνια από το θάνατό του, στον Luigi Nono (1924-1990) για τα εκατό (100) χρόνια από τη γέννησή του και στον Αυστριακό συνθέτη Anton Bruckner (1824-1896) για τα διακόσια (200) χρόνια από τη γέννησή του.
Επίσης, είναι αφιερωμένη στην Παγκόσμια και διαχρονική σύνθεση «Ωδή της Χαράς» από την 9η Συμφωνία του Μπετόβεν, αθάνατο χορωδιακό έργο του μεγάλου Συνθέτη, που γράφτηκε το 1824 και συμπληρώνονται διακόσια (200) χρόνια από τη σύνθεση της 9ης Συμφωνίας.

Ευλογήσω τον κύριον εν παντί καιρώ (Συναυλία Βυζαντινής Μουσικής)
2024-04-06 19:00

Spring day στην Τρίπολη
2024-04-14 19:00

Dona Nobis Pacem από το Ελληνικό Ωδείο
2024-04-20 20:00

18ο Διεθνές Φεστιβάλ Μουσικών Συνόλων
2024-04-21 - 2024-04-22
Το Φεστιβάλ αποτελεί ένα μοναδικό υπερθέαμα, καθώς δίνει φωνή σε δεκάδες χορωδίες και ορχήστρες, αλλά και σε εκατοντάδες επαγγελματίες ή ερασιτέχνες μουσικούς απ’ όλο τον κόσμο, ενώ παράλληλα γίνεται αφορμή για συνάντηση καλλιτεχνών και πολιτισμών.
Στο Φεστιβάλ συμμετέχουν 3.500 καλλιτέχνες, οι οποίοι συγκεντρώνονται για να χαρίσουν ένα ανεπανάληπτο θέαμα, σε μια μοναδική για την Ελλάδα μίξη οργάνων, ήχων και φωνών.
Στη σκηνή του Μεγάρου Μουσικής πρόκειται να εμφανιστούν μεταξύ άλλων, η Νεανική Χορωδία του Λυκείου Ελληνίδων Κέρκυρας, η Χορωδία της Ελληνοαγγλικής Σχολής Αθηνών, η Παιδική Χορωδία των Εκπαιδευτηρίων «Νέα Παιδεία», η Χορωδία Αράχοβας, η Φιλαρμονική Μαρκόπουλου, η Χορωδία του Πολιτιστικού Συλλόγου Αρχίλοχος Πάρου, η Χορωδία «Μουσικές Ρίζες» Κέρκυρας, η Χορωδία «Κορυφώ» Κέρκυρας, η Φιλαρμονική Ορχήστρα του Δήμου Πάφου, η Χορωδία του Πολιτιστικού Συλλόγου “Ευαγόρας Παλληκαρίδης” Πάφου, η Χορωδία Δήμου Νίκαιας Ρέντη, η Φιλαρμονική Καλοχωρίου Δήμου Δέλτα Θεσσαλονίκης, η Χορωδία «Το όνειρο του παιδιού» Ζακύνθου, η Χορωδία «Μελωδοί» Αθηνών, η Φιλαρμονική Δήμου Αγίας Παρασκευής Αθηνών, η Χορωδία Αιγιάλειας , η Πολυφωνική Χορωδία Δήμου Νέας Ιωνίας, η Χορωδία «Belles» Πατρών, η Χορωδία «Belcantes» Πατρών, η Χορωδία «Μουσικές Ρίζες» Κέρκυρας , η Μεικτή Χορωδία Δήμου Νέας Φιλαδέλφειας – Νέας Χαλκηδόνας, η Χορωδία Αντάμωμα Αθηνών, η Χορωδία Θεσσαλονικέων, η Χορωδία «Ηχορροή» Κορίνθου, η Φιλαρμονική Δήμου Πετρούπολης Αθηνών, ο συνθέτης Πέτρου Πέτρος, οι Φιλαρμονικές του Πολεμικού Ναυτικού, του Στρατού Ξηράς , της Πολεμικής Αεροπορίας καθώς και πολλές ακόμα φιλαρμονικές χορωδίες και ορχήστρες.
Επιπλέον, ο Σύνδεσμος Φιλαρμονικών θέλοντας να δώσει φιλανθρωπικό χαρακτήρα στο 18ο Διεθνές Φεστιβάλ πρόκειται να διαθέσει μέρος των εσόδων του Φεστιβάλ σε εθελοντικές οργανώσεις και οργανισμούς μη κερδοσκοπικού χαρακτήρα.
Ελάτε να ζήσουμε μαζί τη μαγεία της μουσικής στην καρδιά της Αθήνας , σ’ ένα φεστιβάλ που αποτελεί πηγή έμπνευσης και συγκίνησης για κάθε λάτρη της τέχνης και της μουσικής.
Παραγωγή: Σύνδεσμος Φιλαρμονικών Χορωδιών Ελλάδος

Stabat Mater (Πάτρα)
2024-04-29 21:00
Τη Μεγάλη Δευτέρα, 29 Απριλίου, το ΩΔΕΙΟ της «ΠΟΛΥΦΩΝΙΚΗΣ» (τάξη Μονωδίας της καθηγήτριας Ειρήνης Καράγιαννη), θα παρουσιάσει το διάσημο έργο του Giovanni Battista Pergolesi «Stabat Mater».
Θα ερμηνεύσουν οι σπουδάστριες Κωνσταντίνα Μπρή (soprano) και Μαριλένα Νησίδη (mezzo soprano). Πιάνο θα παίξει η Ολένα Φέντκο. Η συναυλία θα πραγματοποιηθεί στις 9 το βράδυ, στην αίθουσα συναυλιών του Οργανισμού «Τόλης Νομικός», με ελεύθερη για το κοινό είσοδο.

13ο Παγκόσμιο Φεστιβάλ Χορωδιών Μιούζικαλ και Διαγωνισμός
2024-05-10 - 2024-05-13

42ο Διεθνές Χορωδιακό Φεστιβάλ Καρδίτσας
2024-05-16 - 2024-05-25
Με μεγάλη συμμετοχή ελληνικών και ξένων χορωδιών θα πραγματοποιηθεί το 42ο Διεθνές Χορωδιακό Φεστιβάλ Καρδίτσας. Δηλώσεις συμμετοχής υποβάλλονται μέχρι τις 31 Ιανουαρίου 2024.
Για περισσότερες πληροφορίες μπορείτε να απευθύνεστε στα τηλέφωνα 2441075440, 2441042896, 6944442532 και στα email nke@otenet.gr, nikosefthimiadis22@gmail.com.

1ο ΦΕΣΤΙΒΑΛ ΧΟΡΩΔΙΩΝ ΝΕΑΣ ΣΜΥΡΝΗΣ
2024-09-30 20:30
Η πρώτη μεγάλη χορωδιακή συνάντηση στη Νέα Σμύρνη πραγματοποιείται την Δευτέρα 30 Σεπτεμβρίου στο πλαίσιο των ΙΩΝΙΚΩΝ ΓΙΟΡΤΩΝ.
Στο Φεστιβάλ που θα πραγματοποιηθεί στο Άλσος Νέας Σμύρνης με ελεύθερη είσοδο συμμετέχουν:
• Η χορωδία του Ελληνικού Ερυθρού Σταυρού υπό την διεύθυνση της Αλεξάνδρας Μητσοπούλου
• Η Δημοτική Χορωδία Νέας Σμύρνης «ΣΜΥΡΝΑ» υπό την διεύθυνση του μαέστρου Γεωργίου Ζιάκα
• Η Νεανική Χορωδία Λεοντείου Λυκείου υπό την διεύθυνση της Κατερίνας Βασιλικού
• Η Δημοτική Χορωδία Νεμέας υπό την διεύθυνση της Γεωργίας Γιαννακοπούλου
Ώρα έναρξης 20:30

11ο Χορωδιακό Φεστιβάλ Απόλλωνα Μουσηγέτη
2024-10-19 18:30
Η Χορωδία ΣΥΓΧΡΟΝΗ ΕΚΦΡΑΣΗ, υπό τη διεύθυνση του Θωμά Λουζιώτη, συμμετέχει στο 11ο Χορωδιακό Φεστιβάλ του ΑΠΟΛΛΩΝΑ ΜΟΥΣΗΓΕΤΗ, που θα πραγματοποιηθεί το Σάββατο, 19 Οκτωβρίου 2024 στις 18:30 στην Αίθουσα του Δημαρχείου Κηφισιάς “Δήμαρχος Βασ. Γκατσόπουλος” (Διονύσου & Μυρσίνης). Συμμετέχουν ακόμα η Χορωδία της Εμπορικής Τράπεζας, υπό τη διεύθυνση του Σταύρου Μπερή, το Αθηναϊκό Φωνητικό Σύνολο, υπό τη διεύθυνση του Δημήτρη Καραβέλη και η Χορωδία Ambitus Λεοντείου Σχολής Νέας Σμύρνης, υπό τη διεύθυνση της Κατερίνας Βασιλικού. Η είσοδος είναι ελεύθερη για το κοινό. Σας περιμένουμε με αγάπη να απολαύσουμε παρέα μία όμορφη χορωδιακή βραδιά γεμάτη από επιλεγμένα ξεχωριστά τραγούδια.

Η ιστορία της αρχαίας Θράκης μέσα από ιστορικές πηγές
2024-11-06 19:30

Εκδήλωση Παρουσίασης των Καλύτερων Έργων & Βράβευση των Νικητών του 4ου Διαγωνισμού Σύνθεσης Χορωδιακού Έργου της Στέγης Ελληνικών Χορωδιών
2024-11-16 19:30
Εκδήλωση Παρουσίασης των 10 Καλύτερων Έργων & Βράβευση των Νικητών του 4ου Διαγωνισμού Σύνθεσης Χορωδιακού Έργου της Στέγης Ελληνικών Χορωδιών για Παιδικές & Γυναικείες Χορωδίες.
Σάββατο 17 Νοεμβρίου 2024 , 7:30 μ.μ , Λύκειο Φιλοθέης. Είσοδος Ελεύθερη.

Σήμερον ὁ Χριστός, ἐν Βηθλεὲμ γεννᾶται
2024-12-08 19:30
Την Κυριακή 8 Δεκεμβρίου 2024 και ώρα 7.30 μ.μ., στον Ι. Ν. Αγ. Σοφίας Πατρών, η χορωδία «ΘΕΟΔΩΡΟΣ ΦΩΚΑΕΥΣ» θα παρουσιάσει επίκαιρη εκδήλωση με τίτλο «Σήμερον ο Χριστός εν Βηθλεέμ γεννάται», που είναι αφιερωμένη στην μεγάλη εορτή των Χριστουγέννων και γίνεται υπό την αιγίδα της Ι. Μ. Πατρών, μετά από σχετική πρόσκληση του προϊσταμένου του ναού, πανοσιολογιωτάτου π. Προκοπίου Κόρδα και του Ενοριακού Συμβουλίου. Ο Βυζαντινός χορός, στην μουσική εσπερίδα, θα αποδώσει επίκαιρους Βυζαντινούς ύμνους, σύμφωνα με το Πατριαρχικό ύφος και θα παρουσιάσει Παραδοσιακά Κάλαντα, με τον πατροπαράδοτο τρόπο, απ’ όλα τα μέρη της Ελλάδας, υπό την διεύθυνση του Μουσικολογιωτάτου χοράρχου της και Πρωτοψάλτου του Ι. Ν. Αγ. Σοφίας Πατρών, της κ. Χαραλάμπους Θεοτοκάτου. Την συναυλία θα τιμήσει με την παρουσία του και θα ευλογήσει ο Σεβασμιώτατος Μητροπολίτης Πατρών κ.κ. Χρυσόστομος, ο οποίος και θα επισφραγίσει την εκδήλωση με ομιλία του στο τέλος της.
Η είσοδος για το φιλόμουσο κοινό είναι ελεύθερη.

Χριστουγεννιάτικη Χορωδιακή Συνάντηση στη Μεγαλούπολη
2024-12-27 20:00
Πληροφορίες στην αφίσα
